# Health FAMU-møde

**Modtagere:**

Medlemmerne af Fakultetsarbejdsmiljøudvalget ved Faculty of HEALTH, Aarhus Universitet

Institutledere

Dekan for Faculty of HEALTH, Aarhus Universitet

Arbejdsmiljøenheden, Organisationsudvikling og Arbejdsmiljø, AU HR

**Referat fra mødet tirsdag den 12. september kl. 8.30, i Victor Albæk bygningen, Institut for Biomedicin.**

**Til stede:** Marianne Hokland (MH), Erling Østergaard (EØ), Dorte Olsson (DO), Jacob Hjort Bønløkke (JHB), Birgitte Lüttge (BL), Eva Lysdahl Paulsen (ELP), Zahra Partovi Nasr (ZPN), Lina Waldstrøm Asmussen (LWA) (observatør) og Lars Asmussen (LAAS) referent.

**Fraværende:** Nina Bjerre Andersen, Jette Bank Lauridsen, Henrik Sørensen, Anne-Marie Engberg Christensen og Lene Grønkjær.

**Dagsorden**

1. Godkendelse af dagsorden
2. Meddelelser
3. Nyt fra arbejdsmiljøenheden
4. Information fra arbejdsmiljøkonsulenten
5. Status på handlingsplaner for fysisk APV
6. Orientering om processen for psykisk APV
7. Funktionsbeskrivelse for arbejdsmiljøledere ved HEALTH
8. Forretningsorden for HEALTH FAMU
9. Indledning til den årlige arbejdsmiljødrøftelse
10. Eventuelt
11. Næste møde

Marianne Hokland bød velkommen til alle.

**Ad 1 Godkendelse af dagsorden**

Dagsordenen blev godkendt.

**Ad 2 Meddelelser**

Institut for Biomedicin er i gang med et større renoverings- og nybygningsprojekt. Det er vigtigt, at arbejdsmiljøorganisationen er repræsenteret i planlægningsfasen og under byggeprocessen, så der også tænkes arbejdsmiljø ind i processen, når medarbejderne flyttes rundt.

Susanne Brandt Hansen fra Alectia er blevet tilknyttet som ekstern medarbejder til Sikkerhedsrådgiverfunktionen, som p.t. består af Marianne Sletting og Cathrin Guldager Sørensen.

Udvalget får et Sharepoint til interne arbejdsmiljø dokumenter og lignende. Daglige arbejdsmiljøledere bedes melde navnene på de personer, som skal have adgang fra arbejdsmiljøorganisationen til Erik Jørgensen (tlf. nr. 8715 3147/ mob. nr. 2899 2547 eller via mailadressen: [erik@microbiology.au.dk](mailto:erik@microbiology.au.dk)).

LAAS finder ud af, hvem der er ansvarlig for arbejdsmiljøhjemmesiden på HEALTH, hvor ansatte kan læse om arbejdsmiljø. *Efter mødet er det blevet oplyst, at webredaktør Lise Arnfred er ansvarlig for HEALTH`s hjemmeside.*

EØ oplyste, at der er lavet en detaljeret beskrivelse af krav til engangshandsker i udbudsmaterialet på AU. Udbuddet forventes afviklet i slutningen af året.

**Ad 3 Nyt fra Arbejdsmiljøenheden**

Medlemmerne af arbejdsmiljøorganisationen vil i efteråret blive inviteret til at deltage i en workshop om stress, som Arbejdsmiljøenheden afholder i samarbejde med Arbejdsmiljørådgiverne CRECEA.

Daglige arbejdsmiljøledere bedes tjekke, at alle deres medlemmer i arbejdsmiljøorganisationen har gennemført den lovpligtige arbejdsmiljøuddannelse. Den næste arbejdsmiljøuddannelse afholdes på universitetet den 22. og 23. oktober samt den 14. november fra kl. 8.15 – 16.00. Passer datoen dårligt, er der mulighed for at tilmelde sig et af Arbejdsgiverforeningens andre arbejdsmiljøuddannelser. Tilmelding kan foretages på linket:

http://medarbejdere.au.dk/administration/hr/arbejdsmiljoe/om/uddannelse/

HEALTH har i alt haft 9 arbejdsskader i perioden 1. januar til 1. september 2012. Nogle af dem skyldes fald, vrid og lignende, men langt de fleste er mindre skader så som stikskader, der sker i laboratorier, dog uden fravær som følge.

Organisationsudvikling og Arbejdsmiljø i AU HR, som Arbejdsmiljøenheden er en del af, skal have ny leder. Stillingen forventes besat sidst på året.

**Ad 4 Information fra arbejdsmiljøkonsulenten**

LWA oplyste, at der bliver indført en ny brugerflade, "CHESS", til kemidatabasen - dato for opstart vil blive meldt ud til kunderne, så snart den kendes.

MH oplyste, at der har været afholdt første møde i arbejdsgruppen, som HAMU har givet til opgave at finde et fælles elektronisk system på AU til kemikaliestyring og udarbejdelse af arbejdspladsbrugsanvisninger. Der vil blive udsendt spørgeskema til brugere af Toxido for at få information om, hvordan de oplever brugervenligheden ved systemet. Der vil blive holdt et nyt møde i oktober, hvor 3 forskellige systemer (Toxido, Kemibrug og Kiros) vil blive præsenteret. Udvalgsdeltagerne bedes melde tilbage til MH, hvis de kender et par brugere, der kan deltage for HEALTH.

**Ad 5 Status på handlingsplaner for fysisk APV**

IT afdelingen på HEALTH har lovet at eksportere data fra den fysiske APV i SurveyXact over i et Excel regneark til udarbejdelse af handlingsplaner for alle institutter på HEALTH. Der var enighed om at samle oversigterne i Sharepoint, så arbejdsmiljøorganisationen hele tiden har en oversigt over, hvordan det går med at løse opgaverne.

**Ad 6 Orientering om processen for psykisk APV**

MH orienterede om den overordnede proces for den psykiske APV, der skal gennemføres til november i år. Center for undervisning og læring har indkaldt 7 personer fra HEALTH til fokusgruppeinterviews i forbindelse med afprøvning af spørgeskemaet.

**Ad 7 Funktionsbeskrivelse for arbejdsmiljøledere ved HEALTH**

Eventuelle kommentarer til funktionsbeskrivelsen bedes videregivet til MH indenfor en uge, hvorefter dokumentet sendes til godkendelse hos dekanen.

**Ad 8 Forretningsorden for HEALTH FAMU**

Kommentarer til forretningsordenen bedes videregivet til MH indenfor en uge, hvorefter forretningsordenen sendes til godkendelse hos dekanen.

**Ad 9 Indledning til den årlige arbejdsmiljødrøftelse**

Det blev drøftet, hvordan det er gået med at opfylde konkrete mål for arbejdsmiljøindsatsen i 2011. Det er ikke alle institutter, der har etableret og indøvet beredskabsplanen. LAAS følger op på, at der mangler beredskabsveste i bygning 1260 og 1261.

Udvalgsmedlemmerne bedes overveje, om der er arbejdsmiljøemner, der skal arbejdes med på HEALTH i 2013.

**Ad 10 og 11 Eventuelt og næste møde**

Sidste FAMU møde i år afholdes tirsdag den 18. december i bibliotekslokalet i Bartholin Bygningen.

Marianne Hokland Lars Asmussen

Erling Østergaard